
DEVECSER VÁROS Önkormányzata Képviselő-testületének
5/2026. (II.26.) önkormányzati rendelete
a helyi önkormányzati képviselők tiszteletdíjáról

(egységes szerkezetben a módosításáról szóló 8/2026.(V.26.) önkormányzati rendelettel)
[1] A rendelet megalkotásának célja az önkormányzati képviselők, bizottsági elnökök és tagok tiszteletdíjának megállapítása.
[2] Devecser Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. § A rendelet hatálya Devecser Város Önkormányzata Képviselő-testületének helyi önkormányzati képviselőire (a továbbiakban: képviselő), bizottsági elnökeire és tagjaira terjed ki.

2. § (1) A képviselő havi tiszteletdíjának (alapdíj) összege 100.000,-Ft.

(2) Ha a képviselő bizottságnak tagja, a tiszteletdíja az alapdíjon felül – több bizottsági tagság esetén is – az alapdíj 30%-a.

(3) A bizottság elnökének tiszteletdíja az alapdíjon felül – több tisztség, bizottsági tagság esetén is – az alapdíj 60%-a.


 2/A. § (1) A képviselőt a Magyarország helyi önkormányzatairól szóló 2011. évi CLXXXIX. törvény 32. § (2) bekezdés g) pontjában foglaltak alapján a testületi munkában való részvételhez munkahelyén fel kell menteni a munkavégzés alól. Az emiatt kiesett jövedelmét a Képviselő-testület téríti meg.

(2) A képviselő kiesett jövedelme a munkáltató által kiadott, a felmentés időtartamát és a levonások összegét is tartalmazó igazolás alapján téríthető meg.

(3) A kifizetést a polgármester engedélyezi.

 3. § Ez a rendelet 2026. március 1-jén lép hatályba.
4. § Hatályát veszti a helyi önkormányzati képviselők tiszteletdíjáról szóló 2/2017.(I.26.) önkormányzati rendelet.

              Ferenczi Gábor sk.                                                             Vörösné Soós Ágnes sk.

                  polgármester
                                                                                    jegyző
A rendelet kihirdetve: 2026. február 26.
Vörösné Soós Ágnes sk.
jegyző

� Új 2/A.§-sal kiegészítette a 8/2026.(V.26.) önkormányzati rendelet, hatályos 2026. május 27. napjától.






